Ұлттық банк қолдан жасалған ұлттық валюта банкноталары тарағанын ескертті
DATE: 21:24, 29 Қараша 2024 | GMT +5
TITLE: Ұлттық банк қолдан жасалған ұлттық валюта банкноталары тарағанын ескертті
URL: https://kaz.inform.kz/news/ulttik-bank-koldan-zhasalgan-ulttik-valyuta-banknotalari-taraganin-eskertt-12c1a8/
META: DATE: 21:24, 29 Қараша 2024 | GMT +5
TOTAL WORDS: 136
AUTHOR(S):
TEXT: азақстан Ұлттық банкі Қазақстан Республикасы Қылмыстық кодексінің 231-бабына сәйкес жалған ақша немесе бағалы қағаздарды жасау, сақтау, тасымалдау немесе өткізу қылмыстық жауапкершілікке тартылатынын еске салады. Аталған жағдайлар бойынша Қазақстан Республикасының Ұлттық банкі олардың таралу фактісін тексеру үшін Қазақстан Республикасының Ішкі істер министрлігіне өтініш жолдады. Фото: Ұлттық банк. Осыған байланысты, банкноталарды қолдану кезінде жазуларға ерекше назар аударып, олардың түпнұсқалығын мұқият тексеру ұсынылады. Сонымен қатар Ұлттық банк түпнұсқа банкноталарда көзбен көріп тексеру және жанасу кезінде оңай анықталатын бірқатар қорғаныш белгі бар екенін еске салады. Бұл белгілермен Ұлттық банктің ресми сайтында және Youtube каналында танысуға болады. Фото: Ұлттық банк. Күмәнді банкноталар, соның ішінде түпнұсқа ақша белгілерінің сыртқы белгілеріне ұқсайтын банкноталар анықталған жағдайда, дереу құқық қорғау органдарына жүгіну қажет. Қазақстан Ұлттық банкі жалған ақша белгілерінің жасалуына қарсы күрес бойынша тұрақты түрде жұмыс жүргізеді және азаматтарды қолма-қол ақшаны пайдаланғанда сақ болуға шақырады
